**Јavni poziv**

**za prijavljivanje kandidata za instruktore**

Republički zavod za statistiku upućuje javni poziv svim zainteresiranim kandidatima da se u periodu od **24. juna** (od 9.00 sati) do **3. jula 2022**. (do 20:00 sati) prijave za posao **instruktora** za potrebe provođenja **Popisa stanovništva, domaćinstava i stanova 2022.**

Zainteresirani kandidati se mogu prijaviti isključivo popunjavanjem **elektronske prijave** na web site-ovima Republičkog zavoda za statistiku [www.stat.gov.rs](http://www.stat.gov.rs) i [popis2022.stat.gov.rs](http://www.popis2022.stat.gov.rs).

**Zadaci instruktora**

Instruktori imaju obavezu da prisustvuju petodnevnoj obuci, ovladaju metodologijom Popisa i radom u aplikacijama za prikupljanje podataka i monitoring, provedu petodnevnu obuku kandidata za popisivače, i da na teritoriji za koju su zaduženi prate tok popisivanja, kontroliraju rad popisivača koji su im dodijeljeni, daju im potrebna uputstva i pomažu im u radu i rješavanju spornih situacija tokom popisivanja. Jedan instruktor je, u prosjeku, zadužen za monitoring rada sedam popisivača.

**Period angažiranja**

od 23. avgusta do 31. oktobra 2022. godine

Napomena: za vrijeme obuke kandidata za popisivače, pripreme za rad na terenu i tokom terenske realizacije Popisa, preraspodjela radnog vremena se vrši u skladu sa Planom aktivnosti i može uključivati ​​i rad vikendom.

**Opći uvjeti koje kandidat treba ispuniti:**

* državljanstvo Republike Srbije;
* prebivalište ili prijavljeno boravište u Republici Srbiji;
* najmanje 18 godina starosti u trenutku popunjavanja prijave;
* stečeno najmanje četverogodišnje srednje obrazovanje;
* da nije osuđivan na kaznu zatvora od najmanje šest mjeseci, da protiv kandidata nije pokrenuta istraga i da se protiv kandidata ne vodi krivični postupak.

**Posebni uvjeti koje kandidat treba ispuniti:**

* poznavanje rada na računaru (MS Office, internet) - predviđeno je testiranje kandidata;
* mogućnost korištenja vlastitog računara i pristup internetu tokom perioda angažovanja.

Sa odabranim kandidatima zaključuje se:

* **Ugovor o privremenim i povremenim poslovima** (nezaposlena lica, zaposlena lica sa nepunim radnim vremenom, starosni penzioneri) ili
* **Ugovor o dopunskom radu** (lica zaposlena sa punim radnim vremenom kod drugog poslodavca, odnosno čiji poslodavac nije Republika Srbija).

**VAŽNA NAPOMENA**: Zavod nije odgovoran za eventualni gubitak prava radno angažiranog lica do kojeg može doći zbog promjene njegovog radnopravnog statusa i ostvarivanja naknade za rad (npr.: obustavljanje isplate porodične penzije, naknade za slučaj nezaposlenosti i sl.).